User:Adeline.enuica

Parcul Botanic din Timişoara, denumit şi Grădina botanică, este gândit ca un parc dendrologic și a fost înființat în perioada 1986-1990 de către arhitectul Silvia Grumeza. . Acesta este situat în imediata vecinătate a fostei cetăți și cuprinde în prezent 218 specii de plante desfășurate pe o suprafață de 9,8 hectare.

Istoric
Arhitectul Silvia Grumeza a elaborat primul plan al acestui proiect în 1966. În perioada 1986 -1990 a urmat plantarea a peste 1650 de specii de plante de proveniență diversă: parcuri din ţară, colecţii particulare și schimburi internaţionale de seminţe.

Descriere
Parcul are utilitate ştiinţifică, pe timp de vară fiind scena unor activităţi social-culturale. Porțiunile nivelate, dar și poziționarea aleilor au rolul de a împărți parcul pe sectoare de apartenență la zone geografice specifice, după cum urmează:


 * sectorul sistematica plantelor, (0,7 ha)
 * sectorul plante medicinale, (0,25 ha)
 * sectorul flora tropicală (0,10 ha)
 * sectorul ornamental (1,6 ha)
 * sectorul flora României (cu o suprafață totală de 2,4 ha) cu subsectoarele fitogeografice flora şi vegetaţia forestieră, flora Banatului și flora Dobrogei,
 * sectorul florei mediteraneene (0,6 ha),
 * sectorul flora Americii de Nord(1,8 ha)
 * sectorul flora Asiei cu subsectorul grădina japoneză întinsă pe un hectar.